open-index/open-wikipedia-markdown huggingface dataset:
ויליאם בראטון

**ויליאם ג'. (ביל) בראטון** (באנגלית: **William Joseph "Bill" Bratton**; נולד ב-6 באוקטובר 1947) הוא סגן ויושב ראש המועצה המייעצת לביטחון לאומי בארצות הברית, היה הנציב ה-38 וה-42 של משטרת העיר ניו יורק והמפקד ה-54 של משטרת לוס אנג'לס.

## ביוגרפיה
בראטון גדל בדורצ'סטר, בוסטון, מסצ'וסטס, שירת במלחמת וייטנאם במשטרה הצבאית של צבא ארצות הברית.

### קריירה משטרתית
באוקטובר 1970 הצטרף למשטרת בוסטון כשוטר מקוף והתקדם בה. בשנת 1976 זכה בפרס על השתלטות על שודד בנקים וחילוץ בן ערובה.
ב-1990 מונה למפקד משטרת התחבורה של ניו יורק. בשנים 1993–1994 חזר לפקד על משטרת בוסטון בין השנים 1994–1996 מונה להיות הנציב ה-38 של משטרת ניו יורק, תחת ראש העירייה רודולף ג'וליאני. בתקופה זו הוביל את הירידה הגדולה ביותר בפשיעה בהיסטוריה של העיר ניו יורק, תוך אימוץ מדיניות ניהול המשטרה הדוגלת בתורת החלונות השבורים ובאפס סובלנות.

בראטון הוביל עם סגנו ג'ק מייפל את הפיתוח של ה-COMPSTAT - מערכת מחשוב פשיעה וניהול משטרה שזכתה למוניטין בינלאומי ונמצאת כעת בשימוש על ידי משטרות בכל רחבי ארצות הברית ומחוצה לה.

בשנת 2002 עבר לפקד על משטרת לוס אנג'לס, עיר שנודעה באלימות וכנופיות נוער שבה. גם שם הוא הביא להורדת הפשיעה לרמות נמוכות בקנה מידה היסטורי, לשיפור היחסים הבין גזעיים ולהובלת גיוס אנשים צעירים ופיתוח מגוון תוכניות משטרה חדשניות. ב-2007 הוא מונה לכהונה נוספת בתפקיד עד 2009. הוא האדם היחיד אי פעם שהוביל את משטרות שתי הערים הגדולות בארצות הברית.

משנת 2011 הוא מכהן כסגן יושב ראש המועצה המייעצת לביטחון לאומי בארצות הברית, השייכת למשרד הרשות המבצעת של נשיא ארצות הברית.

בין השנים 2014–2016 מונה לכהונה שנייה כנציב ה-42 של משטרת העיר ניו יורק על ידי ראש העירייה ביל דה בלאזיו.

במהלך 2016 התפטר מתפקידו זה, ככה"נ ע"ר פרשת ה-NYPD-12, בה נחשד שעודד תופעה לא חוקית שבה שוטרים אולצו להגיע למיכסות מסוימות של קנסות ומעצרים במחוז משטרת ניו יורק, דבר שנאסר לפי חוק ב-2010 והוביל לתסיסה רבה בקרב האוכלוסייה מהמעמד הסוציו-אקונומי הנמוך (בעיקר היספאנים ושחורים) שסבלה בעיקר מהתופעה האמורה. במעמד התפטרותו ראש העיר דאז התייחס לחשדות נגד בראטון וטען שלדידו בראטון חף מפשע.

### מחוץ למשטרה
במקביל לתפקידיו עסק בראטון בכתיבה, בפרשנות ובעסקים פרטיים, בעיקר ייעוץ.
בראטון הוא בעל תואר ראשון מ-Boston State College, בוגר המכון הלאומי לניהול ב-FBI. עמית בכיר במשפט פלילי בבית הספר "קנדי" לממשל באוניברסיטת הרווארד וחבר מושב בהנהלה הארצית של בית הספר לשיטור.

על שיתופי הפעולה שלו בין משטרות ארצות הברית וכוחות המשטרה הבריטית, הוא זכה מידי מלכת אנגליה אליזבת השנייה בתואר **מפקד** במסדר האימפריה הבריטית (CBE).

בראטון נשוי לאשתו הרביעית, עו"ד ריקי קליינמן, יש לו בן, דוד, ושני נכדים, ג'ון וניקולאס.

## קישורים חיצוניים

* קורות חיים באתר משטרת לוס אנג'לס (מאורכב)
* 
* ד"ר פנחס יחזקאלי, עלייתו ונפילתו של השוטר מס' 1 באמריקה, באתר ייצור ידע, אוקטובר 1996
* ויליאם בראטון עצירת הפשע והשכנת הסדר: מה אפשר ללמוד ממשטרת ניו-יורק, מתורגם בתוך האתר **mida.org.il**, מיום 27 באוקטובר 2014

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בוגרי אוניברסיטת מסצ'וסטס בבוסטון
קטגוריה:בוגרי בית הספר לממשל באוניברסיטת הרווארד
קטגוריה:שוטרים אמריקאים
קטגוריה:לוס אנג'לס
קטגוריה:מפקדים במסדר האימפריה הבריטית
קטגוריה:משטרת העיר ניו יורק
קטגוריה:סגל MSNBC
קטגוריה:אמריקאים שנולדו ב-1947
ישראל קרישטל

180px|ממוזער|שמאל| תעודת רישום מגורים - משפחת קרישטל - לודז' 1918
200px|ממוזער|שמאל|תמונה מתוך תעודה המעידה על שנת לידתו של ישראל קרישטל, שהונפקה ב-1931, כשהיה בן 28, התגלתה בפולין ונמסרה למשפחה
**ישראל יצחק קרישְׂטל** (כ"ג באלול ה'תרס"ג, 15 בספטמבר 1903 – י"ט באב ה'תשע"ז, 11 באוגוסט 2017) היה יצרן ממתקים אשר הוכר כניצול השואה המבוגר ביותר אי פעם. בשנת 2016, בהגיעו לגיל 112, הוכרז על ידי גינס שיאי עולם כגבר המבוגר ביותר החי בעולם. קרישטל הוא הישראלי והיהודי שהגיע לגיל המופלג ביותר, שתאריך לידתו ידוע בוודאות. נכון לשנת 2024, הוא במקום ה-11 ברשימת הגברים המבוגרים ביותר שתועדו אי פעם בעולם.

## ביוגרפיה
קרישטל נולד למשפחה יהודית דתית בז'רנוב שבפולין, אז חלק מהאימפריה הרוסית. בגיל שלוש החל ללמוד ב"חדר", וקיבל חינוך יהודי דתי. בגיל 10 התייתם מאמו. עם פרוץ מלחמת העולם הראשונה נלקח אביו בשבי הרוסי, וקרישטל לא ראה אותו במשך ארבע שנים. הוא ואחיו פוצלו בין דודיהם, ובגיל 12 הוא עבר לגור עם דודתו. בתום המלחמה שב האב לביתו, אך נפטר זמן קצר לאחר מכן, בפורים 1919, כאשר קרישטל היה בן 15 וחצי.

בשנת 1920 עבר ללודז', והחל לעבוד במפעל הממתקים המשפחתי, שבו הפך למומחה בייצור ממתקים. נישא בשנת 1928 ונולדו לו שני ילדים. לאחר כיבוש פולין בידי גרמניה הנאצית ופרוץ מלחמת העולם השנייה המשיך בייצור ממתקים, גם כשהייה בגטו לודז', חלק מהזמן בסתר וחלק מהזמן בעידודו של מרדכי חיים רומקובסקי, ראש היודנראט בגטו. שני ילדיו נפטרו בגטו. עם חיסול הגטו באוגוסט 1944 נשלחו הוא ואשתו למחנה ההשמדה אושוויץ. אשתו נספתה במחנה והוא נשלח לעבודת כפייה, אך שרד. עם שחרור המחנה בידי הצבא האדום, נלקח לבית חולים וחזר לייצר ממתקים לחיילי הצבא. הוא חזר ללודז' ושיקם את חנות הממתקים שלו.

ישראל נישא בשנית ב-1947 ונולד לו בן. בשנת 1950 עלה לישראל עם משפחתו, התיישב בחיפה, ונולדה לו בת. תחילה עבד במפעל ממתקים מקומי ובהמשך הפך לעצמאי, ייצר ממתקים בביתו ומכר אותם בקיוסק. בשנת 1952 פתח מפעל לממתקים, "**שר את קרישטל**", שפעל עד 1970. עם סגירת המפעל חזר לייצר ממתקים בביתו עד לפרישתו לגמלאות.

בפברואר 2014, בהיותו בן 110, קרישטל היה ניצול השואה המבוגר ביותר בשעתו ואחד הגברים מאריכי-החיים ביותר בעולם. בינואר 2016, לאחר פטירתו של יאסוטרו קואידה  מיפן, הפך קרישטל לגבר המבוגר בעולם. במרץ 2016 הוכר רשמית על ידי ספר השיאים של גינס כגבר המבוגר בעולם, על פי מסמכים שנמצאו בפולין ושאישרו את גילו. קרישטל התגאה בהיותו מניח התפילין הוותיק ביותר החי בדורו. הוא נפטר ב-11 באוגוסט 2017, בגיל 113 ו-330 ימים.

## ראו גם
* זכריה בראשי

## קישורים חיצוניים

* 
* 
* 
* 
* 
* 
* 
* 
* 
* 
* סקירה לגבי כרטיסי רישום המגורים של ישראל קרישטל בלודג' באתר JRI-POLAND
* 
* 
* 
* 
* 

## הערות שוליים

קטגוריה:ישראלים ילידי האימפריה הרוסית
קטגוריה:ניצולי השואה: פולין
קטגוריה:עולים לאחר קום המדינה: 1948–1950
קטגוריה:שיאני גינס ישראלים
קטגוריה:אסירים במחנה הריכוז אושוויץ
קטגוריה:מגדנאים ישראלים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:אישים שהגיעו לגיל 110 בעת החדשה
קטגוריה:יהודים שהגיעו לגיל 110
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1903
קטגוריה:ישראלים שנפטרו ב-2017
קאמיל קודורי

**קאמיל קודורי** (באנגלית: **Camille Coduri**; נולדה ב-18 באפריל 1965) היא שחקנית אנגלייה. תפקידה הידוע ביותר הוא ג'קי טיילר אמה של רוז טיילר בסדרת המדע בדיוני "דוקטור הו".

## ביוגרפיה
קודורי נולדה בוונדסוורת'  שבלונדון. היא הופיעה בסרטי הקומדיה "הוקס" (1988), "נזירות ממין זכר" (1990) ו"המלך ראלף" (1991). היא מרבה להופיע בטלוויזיה הבריטית והשתתפה בתפקיד אורח בסדרות הטלוויזיה "רמפול", "קטעים עם פריי ולורי", "בון", "A Touch of Frost" ובעיבוד של ה-BBC משנת 1997 לרומן "קורות טום ג'ונס" מאת הנרי פילדינג. ב-2006 שיחקה בדרמה הטלוויזיונית "Sinchronicity" של ערוץ BBC Three.

קודורי הופיעה באופן קבוע בשתי העונות הראשונות של הסדרה "דוקטור הו" המחודשת בתפקיד ג'קי טיילר (אמה של רוז). היא חזרה וגילמה את התפקיד בשנת 2008 בפרק "סוף המסע" וב-2010 בפרק "סוף הזמן", הפרק האחרון של דייוויד טננט בתפקיד הדוקטור. היא גם השתתפה בתוכנית "החוליה החלשה" שהנושא שלה היה "דוקטור הו" וששודרה לראשונה ב-30 במרץ 2007. קודורי ניצחה בתחרות כשהביסה את נואל קלארק (מיקי סמית') בסיבוב האחרון, ותרמה את כספי הזכייה בסך 16,550 ליש"ט.

בפרק בסדרה "אפר לאפר" (אפריל 2010) שיחקה קודורי בתפקיד אישה העוזרת לפקד ג'ין האנט ולמפקחת בילוש אלכס דרייק בחקירותיהם.
בספטמבר 2010 הצטרפה לצוות השחקנים בסדרה הקומית "הוא והיא" בתפקיד שלי. באותה שנה שיחקה בתפקיד גברת פיליפס בסרט המתח "4.3.2.1" שכתב וביים נואל קלארק.

### חיים אישיים
ב-1992 התחתנה קודורי עם השחקן כריסטופר פולפורד. לבני הזוג יש שני ילדים, רוזה (נולדה ב-1993) שאף היא שחקנית, וסנטינו (נולד ב-1996).

## פילמוגרפיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1965
עונת 1955/1956 בליגה א'

**עונת 1955/1956 בליגה א**' הייתה העונה הראשונה של ליגה א' כליגה השנייה בחשיבותה בכדורגל בישראל. לראשונה משחקים בליגה השנייה נערכו על בסיס כלל ארצי. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. בתום העונה סיימה הכח תל אביב במקום הראשון וזכתה להשתתף במשחקי המבחן לליגה העליונה לקראת עונת 1956/1957, בהם הפסידה למכבי יפו אשר נותרה בליגה העליונה. 

בסיום העונה 3 קבוצות ירדו לליגה ג' ובית"ר ירושלים שרדה במשחקי המבחן. 

## התחרות

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1955 בישראל: כדורגל
קטגוריה:1956 בישראל: כדורגל
קטגוריה:תחרויות כדורגל ב-1955
קטגוריה:תחרויות כדורגל ב-1956
עונת 1956/1957 בליגה א'

**עונת 1956/1957 בליגה א**' הייתה העונה השנייה של ליגה א' כליגה השנייה בחשיבותה בכדורגל בישראל.  

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. את העונה הסדירה הפועל כפר סבא במקום הראשון. במקור, שתי קבוצות היו צריכות לעלות לליגה העליונה לקראת עונת 1957/1958. לאור אי-סדרים במהלך העונה, הוחלט ש-5 הקבוצות הראשונות יערכו טורניר פלייאוף, כששתי קבוצות יעפילו והקבוצה השלישית תשחק מול קבוצה מהליגה העליונה במשחקי המבחן. כתוצאה מכך, הפועל כפר סבא והפועל ירושלים עלו ליגה. הכח תל אביב הפסידה במשחקי המבחן למכבי יפו ונותרה בליגה א'.

בסיום העונה שתי קבוצות ירדו לליגה ג'. 

## התחרות

## פלייאוף העלייה לליגה הלאומית
במשחקי הפלייאוף השתתפו חמש הקבוצות שסיימו במקומות הראשונים בליגה א' של עונת 1956/1957: הפועל כפר סבא, מכבי רחובות, הפועל ירושלים, הפועל חדרה והכח תל אביב. כל קבוצה שיחקה משחק אחד נגד הארבע קבוצות האחרות במגרשים נייטרליים. המשחקים שוחקו ב-4 מחזורים לאורך חודש ספטמבר 1957. מכבי רחובות שסיימה במקום השני בתום העונה הסדירה בליגה א', התנגדה לקיום הפלייאוף וטענה כי הייתה צריכה לעלות אוטומטית, אך ההתאחדות לכדורגל החליטה לבסוף לקיים את הפלייאוף בגלל אי סדרים לטענתה. על כן כמחאה החליטה רחובות לא להופיע למשחקי הפלייאוף. ההתאחדות החליטה לתת לה על משחקיה בפלייאוף הפסדים טכניים של 3-0 ורחובות ערערה על כך לבית הדין - שדחה את הערעור. למרות זאת אופשר לרחובות לשחק משחקים חוזרים עד להשלמת הפלייאוף.

הפועל כפר סבא והפועל ירושלים עלו לליגה הלאומית. נקבע מראש כי הקבוצות במקומות 3 ו-4 (לאחר קיום המשחקים: הפועל חדרה והכח תל אביב) ישחקו משחק קובע ביניהם לקבוע מי מהן תשחק את משחקי המבחן כנגד הקבוצה במקום האחרון בליגה הלאומית של השנה האחרונה (מכבי יפו), אולם חדרה התנגדה להשתתף במשחק שכזה במחאה על החלטת ההתאחדות לתת למכבי רחובות לקיים משחקים חוזרים ועל כן ניתן הזכות לעלות למשחקי המבחן מול יפו להכח תל אביב.

### משחקי המבחן
המשחקים התקיימו בשיטת בית-חוץ בין הכח תל אביב שקיבלה את הזכות להשתתפות במשחקי המבחן מהפלייאוף לבין האחרונה בליגה הלאומית בעונה החולפת מכבי יפו.

הפלייאוף נסתיים בניצחונה של מכבי יפו 7-0 בסיכום שני המשחקים והכח נשארה עונה נוספת בליגה א'.

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1956 בישראל: כדורגל
קטגוריה:1957 בישראל: כדורגל
קטגוריה:תחרויות כדורגל ב-1956
קטגוריה:תחרויות כדורגל ב-1957
עונת 1957/1958 בליגה א'

**עונת 1957/1958 בליגה א**' הייתה העונה השלישית של ליגה א' כליגה השנייה בחשיבותה בכדורגל בישראל.  

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. בתום העונה הסדירה סיימה בית"ר ירושלים במקום הראשון, והייתה אמורה להעפיל לליגה העליונה לקראת עונת 1958/1959, אך לאור אי-סדרים במהלך העונה, משחקי הליגה הופסקו במהלך המחזור ה-20 והעליות והירידות מהליגה וממנה הוקפאו.

## התחרות

## ראו גם
* גביע העשור

## קישורים חיצוניים
* טבלת התחרות
* החלטה על הפסקת הליגה

קטגוריה:עונות בליגת המשנה בכדורגל בישראל
קטגוריה:1957 בישראל: כדורגל
קטגוריה:1958 בישראל: כדורגל
קטגוריה:תחרויות כדורגל ב-1957
קטגוריה:תחרויות כדורגל ב-1958
לידור

קטגוריה:שמות משפחה עבריים
קטגוריה:שמות פרטיים עבריים לגברים ולנשים
הסוכנות האירופית לבטיחות תעופה

**הסוכנות האירופית לבטיחות תעופה** (באנגלית: **European Aviation Safety Agency**; בראשי תיבות: **EASA**) היא סוכנות של האיחוד האירופי (EU) המופקדת על קביעה ויישום תקנות בתחום בטיחות התעופה האזרחית.
## היסטוריה
הסוכנות נוסדה ב-15 ביולי 2003 ומטה הסוכנות נמצא בעיר קלן בגרמניה. החל משנת 2008 מפעילה הסוכנות את מלוא סמכויותיה, אשר את חלקן נטלה מ (JAA), גוף אשר פעל באירופה החל משנת 1970 ועד לפעילותה המלאה של הסוכנות האירופית. למדינות החברות באיגוד הסחר החופשי האירופי (EFTA) נציגים בסוכנות האירופית לבטיחות תעופה.

תחומי האחריות של הסוכנות האירופית לבטיחות תעופה כוללים ביצוע מחקר וניתוח נתוני בטיחות, מתן הרשאות למפעילי חברות תעופה זרים, ייעוץ לחקיקה בתחום בטיחות התעופה באיחוד האירופי, פיקוח על יישום כללי בטיחות (כולל פקחי בטיחות תעופה) במדינות החברות ובמדינות זרות, מתן אישורי טיסה לדגמי מטוסים ולחלקי מטוסים וכן מתן היתר פעולה לארגונים העוסקים בעיצוב, ייצור ותחזוקה של מוצרי תעופה. במסגרת יוזמת הנציבות האירופית (EC) לניהול משותף של  (SES) ניתנו לסוכנות האירופית לבטיחות תעופה משימות נוספות אשר יישומן החל סמוך לשנת 2013 ובהן קביעת גושי מרחב אווירי הנובעים מצרכים תפעוליים של התעופה האזרחית ואינם תלויים בגבולות המדיניים של מדינות אירופה.

## קישורים חיצוניים

* 

## הערות שוליים

קטגוריה:האיחוד האירופי: מוסדות
קטגוריה:תעופה אזרחית
קטגוריה:אירופה: תעופה
ג'וביסי (כדורגל)

**מועדון כדורגל הנשים ג'וביסי** (שמו המלא בצרפתית: **Football Club Féminin Juvisy Essonne**) הוא מועדון כדורגל נשים מהפרוור וירי שטיון שבפריז, צרפת.

מאז 1987, משחקת הקבוצה בליגת העל הצרפתית, ולזכותה שש אליפויות צרפת וגביע מדינה אחד.

## היסטוריה
המועדון הוקם ב-1971 כחלק מקבוצת הכדורגל המקומית (ES Juvisy) של הקומונה ג'וביסי סור אורגה. לאחר 14 שנים התפצלה קבוצת הנשים מהמועדון, עברה לפרוורי פריז ושינתה את שמה למועדון כדורגל הנשים ג'וביסי (FCF Juvisy). למרות המעבר מג'וביסי, שמרה הקבוצה על שמה, על מנת שלא תאבד את אוהדיה ואת הגב הכלכלי שהיה לה.

ב-1987 עלתה הקבוצה לליגת העל הצרפתית, וחמש לאחר מכן זכתה באליפות הראשונה בתולדותיה. בין השנים 1994 ל-2003, זכתה הקבוצה בארבע אליפויות צרפת, וביססה את עצמה כאחת מהקבוצות המצליחות במדינה. בשנת 2004 היא השתתפה לראשונה בגביע אופ"א לנשים, אך לא הצליחה לעבור את שלב הבתים. הישג השיא שלה במפעל התרחש בשנת 2013, אז העפילה הקבוצה לחצי הגמר, ושם הודחה על ידי אולימפיק ליון.

קפטנית נבחרת צרפת לשעבר, סנדרין סובריינד, היא שיאנית ההופעות בקבוצה, כשלזכותה למעלה מ-300 משחקים ב-14 עונות. גם מלכת השערים של הנבחרת בכל הזמנים, מרינט פישון, שיחקה בקבוצה במשך מספר שנים, ואף זכתה איתה באליפות הליגה ב-2006.

## תארים
נכון לסוף עונת 2014/15:
* **[[ליגת העל הצרפתית (כדורגל נשים)|ליגת העל הצרפתית]]** (6): 1991/92, 1993/94, 1995/96, 1996/97, 2002/03, 2005/06
* **[[הגביע הצרפתי (כדורגל נשים)|הגביע הצרפתי]]** (1): 2005

## קישורים חיצוניים

קטגוריה:קבוצות כדורגל נשים צרפתיות
קטגוריה:קבוצות כדורגל שהוקמו ב-1971
לואי טאהא

**לוּאַי טאהא** (בערבית: **لُؤَيّ طه**; נולד ב-26 בנובמבר 1989) הוא כדורגלן ערבי-ישראלי המשחק בעמדת הבלם בהפועל עכו מהליגה הלאומית.

## קריירת מועדונים
טאהא נולד וגדל בעראבה שבישראל, למשפחה ערבית-מוסלמית. כבכור מבין חמישה ילדים, לעבד אל כרים טאהא, מנהל בית ספר תיכון, ולזהרה לבית בדארנה.

טאהא החל לשחק כדורגל במחלקת הנוער של הפועל חיפה, וכשהיה בן 17 עבר לקבוצת הנוער של בני סכנין.

בקיץ  הצטרף לאחווה עראבה מליגה ב', וב-6 באוקטובר 2007 ערך את הופעת הבכורה שלו בקריירה, בניצחון 2–3 על מכבי עירוני טמרה במסגרת גביע המדינה. בינואר 2008 הושאל להפועל כרמיאל מאותה הליגה, וב-1 באפריל הבקיע את שער הבכורה שלו בקריירה, בתיקו 2-2 עם מכבי סקציה מעלות תרשיחא. בעונה שלאחר מכן חזר לאחווה עראבה והיה שותף לעלייה של הקבוצה לליגה הלאומית.

בקיץ  חתם במועדון ספורט אשדוד מליגת העל. ב-1 בינואר 2011 ערך את הופעת הבכורה שלו בליגת העל, בניצחון 1–3 על הפועל עכו. הייתה זו הופעת הליגה היחידה של טאהא במועדון, ולאחר מכן הוא הושאל להפועל כפר סבא מהליגה הלאומית. בקיץ  חתם במכבי אום אל-פחם מהליגה הלאומית, ובסיום העונה שוחרר מאשדוד וחתם בהפועל רעננה מהליגה הלאומית. ב-17 במאי 2013 הבקיע שער בניצחון 1–3 על הפועל ירושלים, במשחק שהבטיח את עלייתה של הפועל רעננה לליגת העל.

ב-20 בינואר 2015 חתם לארבע וחצי שנים בהפועל באר שבע. ארבעה ימים לאחר מכן ערך את הופעת הבכורה שלו במועדון, כשפתח בהרכב בהפסד 0–1 למכבי חיפה, ועד לסיום העונה ערך שמונה הופעות בליגה. בתחילת עונת 2015/2016 מיעט לשחק, אך לאחר פציעתו של ויליאם סוארס תפס את מקומו, ובסיומה זכה עם הקבוצה באליפות. ב-24 ביוני 2016 חתם על הארכת חוזהו בשלוש שנים נוספות, ובעונת 2016/2017 זכה עם הקבוצה באליפות שנייה ברציפות, וכן בגביע הטוטו ובתואר אלוף האלופים. בעונת 2017/2018 זכה עם הקבוצה שוב בתואר אלוף האלופים, ובהמשך הפך לשחקן הרכב קבוע וזכה עם הקבוצה באליפות שלישית ברציפות.

ב-15 ביוני 2021 עזב טאהא את הפועל באר שבע לאחר שש שנים וחתם בהפועל חיפה מליגת העל, המועדון בו גדל. הוא נפצע תוך זמן קצר, ועקב כך גם לא היה כשיר לכל עונת 2021/2022.

ב-3 ביולי 2023 חתם בהפועל עכו מהליגה הלאומית.

## קריירת בינלאומית
ב-24 במרץ 2018 ערך את הופעת הבכורה שלו בנבחרת ישראל הבוגרת, כשפתח בהרכב במשחק ידידות מול , שהסתיים בניצחונה של רומניה בתוצאה 1–2.

## תארים
; הפועל באר שבע
*אליפות: 2015/2016, 2016/2017, 2017/2018
*גביע המדינה: 2019/2020
*גביע הטוטו: 2016/2017
*אלוף האלופים: 2016/2017, 2017/2018

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלנים ערבים ישראלים
קטגוריה:עראבה: כדורגלנים
קטגוריה:כדורגלני אחווה עראבה
קטגוריה:כדורגלני מועדון ספורט אשדוד
קטגוריה:כדורגלני הפועל כפר סבא
קטגוריה:כדורגלני מכבי אום אל-פחם
קטגוריה:כדורגלני הפועל רעננה
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל עכו
קטגוריה:כדורגלני נבחרת ישראל
קטגוריה:מוסלמים
קטגוריה:ישראלים שנולדו ב-1989
ליגת העל הצרפתית (כדורגל נשים)

**ליגת העל הצרפתית בכדורגל נשים** (בצרפתית: **Championnat de France de football féminin**) היא ליגת כדורגל הנשים הבכירה בצרפת, הנחשבת לאחת הליגות הטובות באירופה. הליגה הוקמה על ידי התאחדות הכדורגל הצרפתית בשנת 1974, והיא מבוססת ברובה על המודל של ליגת הכדורגל לגברים. הליגה מורכבת מ-12 קבוצות, כאשר שתי הראשונות בכל עונה מעפילות לליגת האלופות, ואילו שלוש האחרונות נושרות לליגה השנייה. כל עונה מתחילה בספטמבר ומסתיימת ביוני, כאשר בזמן החורף ישנה פגרה.

## מבנה והיסטוריה
הגלגול הראשון של ליגת הכדורגל לנשים הצרפתית נוסד ב-1918 על ידי התאחדות כדורגל הנשים הצרפתית (ה-FSFSF). הליגה פעלה במשך תריסר עונות, אך ב-1932 הופסקה פעילותה בעקבות חוסר עניין. ב-1974 חזרה הליגה לפעול, אך הפעם תחת פיקוחה של התאחדות הכדורגל הצרפתית. באותם ימים הורכבה הליגה ממספר בתים אזוריים, בני ארבע קבוצות על אחד. בסיום הסיבוב הראשון, הראשונות בכל בית העפילו שלב, וביניהן נערכו מספר משחקי נוק-אאוט על מנת לקבוע את האלופה. מבנה זה התקיים עד עונת 1991/92, אז הוחלט על איחוד הליגות לליגה אחת כוללת. כיום בליגה משתתפות 12 קבוצות המקיימות ביניהן שני מפגשים, אחד בכל סיבוב, האחד בבית והשני בחוץ, ובסך הכל משחקות 22 משחקים בעונה סדירה. בסוף העונה שלוש הקבוצות שסיימו במקומות האחרונים (10-12) יורדות לליגת המשנה; שלוש הקבוצות שסיימו ראשונות בליגת המשנה מעפילות לליגה הראשונה. 

החל מהעשור השני של המאה ה-21, זוכות קבוצות הליגה להצלחה רבה בזירה היבשתית. אולימפיק ליון היא הנציגה הבולטת ביותר של הליגה, כשלזכותה שבע העפלות לגמר ליגת האלופות וחמש זכיות. קבוצה נוספת שהעפילה לגמר הטורניר היא פריז סן-ז'רמן, שהגיעה אליו בעונת 2014/15. רבות משחקניות הליגה זכו להכרה בינלאומית, וחלקן אף היו מועמדות מספר פעמים לפרסי כדורגלנית השנה בעולם וכדורגלנית השנה באירופה.

## סיכום עונות הליגה

## קישורים חיצוניים

* 
## הערות שוליים

קטגוריה:צרפת: כדורגל
קטגוריה:תחרויות כדורגל בצרפת
קטגוריה:ליגות כדורגל לנשים
קטגוריה:צרפת: תחרויות ספורט נשים
עונת 1958/1959 בליגה א'

**עונת 1958/1959 בליגה א**' הייתה העונה הרביעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 12 קבוצות. את העונה הסדירה סיימה בני יהודה תל אביב במקום הראשון והעפילה לליגה העליונה לעונת 1959/1960.

מכבי שעריים והפועל עפולה ירדו ליגה.

## התחרות

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1958 בישראל: כדורגל
קטגוריה:1959 בישראל: כדורגל
קטגוריה:תחרויות כדורגל ב-1958
קטגוריה:תחרויות כדורגל ב-1959
קולות האביב (בלט)

**קולות האביב** הוא בלט פה דה דה קצר של הכוריאוגרף הבריטי פרדריק אשטון לצלילי ואלס 'קולות האביב' (בגרמנית:  Frühlingsstimmen) של המלחין האוסטרי יוהאן שטראוס (הבן). במקור, הלחן נכתב מתוך כוונה לצרפו כדיברטימנטו להפקת האופרטה 'העטלף' של שטראוס באופרה המלכותית לצד 'פולקת הפיצוצים', והוצג לראשונה כיצירה בפני עצמה בבלט המלכותי בשלהי 1978.

'קולות האביב' עצמה היא יצירה קצרה כבת 8 דקות ללא עלילה, ואלס וינאי ער שנכתבה לו כוריאוגרפיה. ליצירה רושם עז של קלילות ותנועות שמחות שהושפע רבות מהנועזות של בלט בולשוי.
הבלט מוצג על ידי רקדן ובלרינה, שניהם אנונימיים ומכונים 'רקדן'.

## קישורים חיצוניים
יוטיוב, "קולות אביב" בביצוע לין בנג'מין וקרלוס אקוסטה

קטגוריה:בלט
קטגוריה:יצירות מאת יוהאן שטראוס (הבן)
צבי הירש ביאלה

רבי **צבי הירש בן נפתלי הירץ אשכנזי** ("חריף"), מכונה גם רבי **צבי הירש ביאלה** (~ה'ת"ל, 1670 – ליל ד' בתשרי ה'תק"ח, 8 בספטמבר 1747) היה רב וראש ישיבה אשכנזי-פולני מן האחרונים. רבן של ביאלה והלברשטאדט ומחבר שו"ת **עטרת צבי** וספרי **"כוס ישועות"** על התלמוד הבבלי.

## ביוגרפיה
נולד בלבוב לרב נפתלי הירץ אשכנזי. נישא לבתו של רבי שמחה הכהן רפפורט מלובלין, גיסו היה רבי חיים הכהן רפפורט. לאחר שכיהן כרבה של ביאלא במשך תקופה, נאסר עם משפחתו בידי שליט העיר, בעקבות אירוע טראומטי שבו ניסה אחד הנסיכים לובומירסקי לחטוף את בתו הכלה והוכה, הרב שוחרר בשתדלנות שהפעיל הרב והנדבן היהודי, יהודי החצר של אוגוסט השני, יששכר ברנד להמן. שלושה ימים לאחר החתונה מתה בתו הכלה. לאחר שחרורו חזר לכהן כרב וראש ישיבה בעיר הולדתו לבוב.

הוא היה ממתנגדי שיטת הפלפול ונטה באופן כללי לפרשנות הפשט של התלמוד, הכינוי "חריף" שהיה מקובל לתיאור בעלי פלפולים סבוכים דבק בו בשל חריפותו ההגיונית. אנושיותו ועדינותו כמו גם חוסר האנוכיות שלו זיכו אותו באהבת והערצת הקהל הרחב ועמיתיו הרבנים. כשעזב את לבוב ב-1718 לטובת רבנות קהילת הלברשטאדט העשירה, עברו איתו לישיבה החדשה שהקים בעיר שמונה עשרה מתלמידיו. בין תלמידיו הרבים בלטו: רבי עקיבא איגר הראשון מהלברשטאט; רבי אלחנן אשכנזי מחבר "סדרי טהרה"; רבי ישעיה פיק ברלין מברסלאו; רבי מרדכי הלברשטאט מדיסלדורף; רבי אברהם אביש מליסא רבי מאיר ברבי מפרשבורג ורבי יצחק יוסף תאומים.

הוא נמנע מלפרסם את יצירותיו, אך השאיר כמה כתבי יד של חידושיו ברשותו וברשות אנשים פרטיים בקהילתו בהלברשטאדט. למעלה מחמישים שנה לאחר פטירתו נדפסו חלק מחידושיו בספר **עטרת צבי** (לבוב תקס"ד). מאה שנים מאוחר יותר נדפסו ספרי **כוס ישועות** על מסכת בבא קמא ומסכת שבועות (ורשה תרס"ב) ועל מסכת בבא מציעא (ורשה תר"ע).

רבי צבי הירש נפטר בהלברשטאדט ליל ד' בתשרי ה'תק"ח, 25 בספטמבר 1748 ונקבר בה.

## משפחתו
בניו של רבי צבי הירש שימשו אף הם ברבנות:
* רבי נפתלי הירץ - רבן של קאוולא ודובנה
* רבי שמחה מדעסוי - הגהותיו לתלמוד בבלי נדפסו בסוף ש"ס וילנה
* רבי אריה לייב - רבה של דובענקא
* רבי יוסף - ראש ישיבה בליסא
* רבי שלמה דוב בעריש (הרצפלד) - רבן של ביאלה וגלוגאו, נישא למייטל בתו של הרב יעקב יהושע פלק, ה"פני יהושע"

## קישורים חיצוניים
* 
* 
* 
;ספריו
* 
* 
* 
* 

## הערות שוליים

קטגוריה:רבנים: אחרונים
קטגוריה:רבנים אשכנזים
קטגוריה:ראשי ישיבה גרמנים
קטגוריה:הלברשטאדט: רבנים
קטגוריה:ילידי 1670
קטגוריה:נפטרים ב-1748
וריאציות סימפוניות (בלט)

**וריאציות סימפוניות** הוא בלט במערכה אחת של הכוריאוגרף פרדריק אשטון לצלילי היצירה האפונימית 'וריאציות סימפוניות' (M. 46) של המלחין סזר פרנק.
הופעת הבכורה הופקה על ידי Sadler's Wells Ballet בבית האופרה המלכותית, קובנט גארדן ב-24 באפריל 1946 בערב הופעות משולש; היצירות האחרות שהופקו באותו ערב היו 'מחליקי הקרח' של אשטון ואדם אפס של הכוריאוגרף רוברט הלפמן.
עיצוב התפאורה והלבוש נעשה על ידי סופי פדורוביץ׳.

## רקע
במהלך מלחמת העולם השנייה, אשטון האזין ליצירתו של פרנק "וריאציות סימפוניות" פעמים רבות והחליט לפתח אותה לכדי תרחיש משוכלל וסיפורי שיתאים לה. קונסטן לאמברט, מנהלה המוזיקלי של Sadler's Wells Ballet, נפגש לראשונה עם שימוש ביצירה של פרנק ליצירת בלט; מאוחר יותר אשטון השליך את התסריט עליו עבד ויצר במקום זאת בלט אבסטרקטי.
במהלך המלחמה, רפרטואר הלהקה הפך יותר ויותר ספרותי ומטרתו של אשטון הייתה למנוע זאת. לא עלה בדעתו להציג יכולת המצאה או כישרון כזה אלא לבנות יצירה מופשטת יותר ולכן הציב שלושה רקדנים ושלוש רקדניות בשטח העצום של במת בית האופרה- באופן מסודר, בתפאורה ובאפקטים בלבד.

## תיאור
המבקר A V Coton תיאר את הבלט:
״המסך עלה מעל לבמה העצומה ובקדמת הרקע העמוק הצבוע ירוק לבן מאחור, עמדו שישה רקדנים, זעירים ודוממים, לבושים כולם לבן עם מעט שחור. שום דבר לא היה מוגדר- לא המקום, לא האדם, הסיטואציה או המצב... הריווח בין הדמויות ובינם לבין שאר הבמה נתן דימוי לאינסופיות... בכל המקרים האלו כוריאוגרף מנוסה ינוע, במידה מסוימת אינטואיטיבית ובמידה מסוימת אולי בכוונה, ויחדש את המטרה העיקרית של ריקוד תיאטרלי על ידי עיצוב מחדש של חומרים בסיסיים לכדי מכלול חדש ומלהיב של תמונות.

## [[ליהוק]] מקורי
בהופעת הבכורה בפתיחת העונה, היצירה בוצעה על ידי הרקדנים:
*מרגוט פונטיין
*מוירה שרר
*פמלה מאי
*מייקל סומז
*בראיין שאו
*הנרי דנטון

בהפקה הראשונה ובחידושים מוקדמים שנעשו לה, הורגש כי היצירה תובענית במידה רבה למבצעים אותה, עד כדי חוסר יכולת להופיע בהצגה נוספת לאותו ערב. מרגרט דייל בשיחתה עם דייוויד ווגהאן סיפרה: ״על אף ש'וריאציות סימפוניות' השרתה תחושה של רוגע ורוממות יותר מיצירות בלט אחרות, בתחילה, עבור הרקדנים היא הורגשה כמרתון לכל דבר והייתה תובענית כלפיהם במידה שלא הורגשה קודם לכן... היה זה בוחן סיבולת שרקדנים בודדים בבריטניה יכלו לו באותה תקופה״.
במהלך העונה, שאו ודנטון הוחלפו על ידי הרקדנים ג׳ון הארט ואלכסנדר גרנט. 

## קישורים חיצוניים

קטגוריה:בלט
מזרח אנטארקטיקה

ממוזער|upright=1.5|מזרח אנטארקטיקה בצד הימני.
ממוזער|קרח ים וגושי קרח בחוף מזרח אנטארקטיקה.
**מזרח אנטארקטיקה**, המכונה גם **אנטארקטיקה הגדולה**, מכילה את חלק הארי (שני שלישים) של יבשת אנטארקטיקה, בצד היבשת הגובל באוקיינוס ההודי, וההרים הטראנס-אנטארקטיים מבדילים בינה לבין מערב אנטארקטיקה. כמעט כולה שוכנת בתחומי חצי הכדור המזרחי ושמה מקובל מזה למעלה ממאה שנים. היא גבוהה בדרך כלל ממערב אנטארקטיקה וכוללת את רכס הרי גאמבורצב, המתנשא לגבהים במרכזה.

פרט לאזורים קטנים על החוף, מזרח אנטארקטיקה מכוסה בקביעות בקרח. הייצוג היחיד לצמחייה ארצית הם טחבים, אזובים ואצות, הדבקים בסלעים, ויש שם גם ייצוג מוגבל של חסרי חוליות, בהם קפזנבאים, נמטודות, אקריות, ויבחושים. החופים הם תחומי רבייה לעופות-ים שונים ולפינגווינים, ולכלב ים נמרי, כלב ים ודל, פילי-ים, לובודון הסרטנים וכלב ים רוס יש אזורי רבייה וגידול על קרח הים הדחוס המקיף את החופים.

## מיקום ותיאור
מזרח אנטארקטיקה, המכוסה כמעט לחלוטין בקרח תמידי, כוללת את ארץ קואטס, ארץ המלכה מוד, ארץ אנדרבי, ארץ קמפ, אדמת מק. רוברטסון, ארץ הנסיכה אליזבת, ארץ קייזר וילהלם השני, ארץ המלכה מרי, ארץ וילקס, ארץ אדלי, ארץ המלך ג'ורג' החמישי, וארץ ויקטוריה. כל השטח הזה, למעט קטע קטן, שוכן בגבולות חצי הכדור המזרחי, עובדה שממנה נגזר השם. השם קיים יותר מ-90 שנה, אבל עיקר השימוש בו החל בעקבות השנה הגאופיזית הבינלאומית (1958-1957) ומחקרים שגילו, כי ההרים הטראנס-אנטארקטיים מפרידים ביעילות בין חבלי מזרח אנטארקטיקה ומערב אנטארקטיקה. השם אושר בארצות הברית על ידי הוועדה המייעצת לשמות אנטארקטיים (US-ACAN) בשנת 1962. רוב שטח מזרח אנטארקטיקה גבוה ממערב אנטארקטיקה. מזרח אנטארקטיקה נחשבת למקום הקר ביותר עלי אדמות.

הסברה אומרת, שרכס הרי גאמבורצב התת-קרחוני, שגודלו בערך כגודל הרי האלפים באירופה, במרכז מזרח אנטארקטיקה, הוא אתר הליבה לתכסית הקרח המזרח-אנטארקטית, ממש מתחת לדום A הרם ונישא.

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: אזורים
אנדרה פוקו

**אנדרה פוקו** (בצרפתית: **André Poko**; נולד ב-1 בינואר 1993) הוא כדורגלן גבונזי אשר משחק בעמדת הקשר בסאריירספור.

## קריירה
פוקו התחיל את הקריירה שלו בביטאם המקומית ובגיל צעיר החל לשחק בקבוצה הבוגרת. בשנת  חתם בז'ירונדן דה בורדו והצטרף לקבוצת המילואים של המועדון. ב-13 בדצמבר 2012 ערך את הופעת הבכורה שלו בקבוצה הראשונה בתיקו 0-0 נגד סנט אטיין. ב-11 במאי 2013 הבקיע את שער הבכורה שלו בניצחון 2–3 נגד נאנסי. במהלך עונת  עזב את קבוצת המילואים והפך לשחקן סגל קבוע בהרכב הקבוצה הראשונה. בקיץ  חתם בקראבוקספור. בינואר 2018 חתם בגזטפה. בפברואר 2021 עבר לאלטאי מהליגה הטורקית השנייה.

ב-11 באוגוסט 2010 ערך את הופעת הבכורה שלו בנבחרת גבון בניצחון 1–2 נגד . ב-14 בנובמבר 2012 הבקיע את שער הבכורה שלו בנבחרת בתיקו 2-2 נגד . פוקו השתתף עם הנבחרת בגביע אפריקה לאומות 2012, אולימפיאדת לונדון (2012) וגביע אפריקה לאומות 2015.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים גבונזים
קטגוריה:מגני כדורגל
קטגוריה:קשרי כדורגל גבונזים
קטגוריה:כדורגלני בורדו
קטגוריה:כדורגלני קראבוקספור
קטגוריה:כדורגלני גזטפה
קטגוריה:כדורגלני אלטאי
קטגוריה:כדורגלני הפועל באר שבע
קטגוריה:כדורגלני איסטרה 1961
קטגוריה:כדורגלני אמדספור
קטגוריה:כדורגלנים זרים בישראל
קטגוריה:כדורגלני נבחרת גבון
קטגוריה:ספורטאים זרים בצרפת
קטגוריה:ספורטאים זרים בטורקיה
קטגוריה:ספורטאים זרים בערב הסעודית
קטגוריה:ספורטאים גבונזים בישראל
קטגוריה:כדורגלני גביע אפריקה לאומות 2012
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2025
קטגוריה:גבונזים שנולדו ב-1993
קלדינה (ירח)

קלדינה הוא ירחו של כוכב הלכת צדק.

קלדינה התגלה בשנת 2000 על ידי קבוצת אסטרונומים מאוניברסיטת הוואי שהודרכה על ידי סקוט שפרד.

לאחר גילויו קוטלג קלדינה בשם **S/2000 J 10**.

קוטרו של קלדינה הוא 3.8 קילומטרים ומהירותו שבה הוא מסתובב סביב כוכב הלכת צדק היא 2.33 קילומטר לשנייה.

קוטר מסלולו של קלדינה סביב כוכב הלכת צדק הוא 22,713,000 ק"מ ומשך זמן הקפתו את צדק הוא 699.327 ימים.

בהירותו של קלדינה היא 22.5.
קלדינה בעל אלבדו של 0.04 ואקסצנטריות של 0.2916.

את שמו, קיבל קלדינה ב-אוגוסט 2002 על שמה של קלדינה שהייתה אמו של סולימוס על פי המיתולוגיה היוונית.

קלדינה משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
איילת אוחיון

**איילת אוחיון** (נולדה ב-20 באוקטובר 1974) היא סייפת-עבר ישראלית שהתמחתה ברומח. היא ייצגה את ישראל בשלוש אולימפיאדות (אטלנטה 1996, סידני 2000 ואתונה 2004).

## ביוגרפיה
אוחיון נולדה וגדלה בעכו, היא החלה להתאמן בסיף בגיל 6. התאמנה בהדרכתו של חיים חתואל.

באולימפיאדת אטלנטה (1996) סיימה אוחיון במקום 26 בתחרות רומח אישי לאחר ניצחון בקרב הראשון על כרמן רודריגס מגואטמלה 2:15 והפסד בקרב השני ללסבינה באו מגרמניה 15:10. היא סיימה במקום 9 בתחרות רומח קבוצתי ביחד עם לידיה חטואל-צוקרמן ולילך פריסקי לאחר הפסד לסין 45:29 וניצחון על ארצות הברית 39:45.

באולימפיאדת סידני (2000) סיימה אוחיון במקום 15 בתחרות רומח אישי לאחר ניצחון בסיבוב השני (קרב הראשון) שלה על אדלין וולים מצרפת 12:15 והפסידה בסיבוב השלישי (קרב שני) לדיאנה ביאנקדי מאיטליה 15:12 שסיימה במקום שישי בטורניר וזכתה יומיים לאחר מכן במדליית זהב ברומח קבוצתי

באולימפיאדת אתונה (2004) התמודדה אוחיון כשהיא בשלבי הריון ראשונים וסיימה במקום 19 בתחרות רומח אישי לאחר הפסד בקרב הראשון לסימון באואר מגרמניה 10:5 בשלב 32.

## קישורים חיצוניים

## הערות שוליים

קטגוריה:סייפות ישראליות
קטגוריה:סייפות אולימפיות ישראליות
קטגוריה:אלופות המכביה: סייפות
קטגוריה:עכו: אישים
קטגוריה:סייפות באולימפיאדת אתונה (2004)
קטגוריה:משתתפות ישראליות באולימפיאדת אתונה (2004)
קטגוריה:משתתפות ישראליות באולימפיאדת סידני (2000)
קטגוריה:משתתפות ישראליות באולימפיאדת אטלנטה (1996)
קטגוריה:סייפות באולימפיאדת סידני (2000)
קטגוריה:ישראליות שנולדו ב-1974
קטגוריה:ישראלים שנולדו ב-1974
קייטלין טרוור

**קייטלין טרוור** (באנגלית: **Katelyn Tarver**; נולדה ב-2 בנובמבר 1989) היא זמרת ושחקנית אמריקאית. היא ידועה בשל תפקידיה כג'ו טיילור בסדרה "ביג טיים ראש", נטלי בסדרה "הבלתי רגילים" ומרצדס בסדרה "סודות ההתבגרות".

## ביוגרפיה
### קריירת שירה
בשנת 2003 טרוור השתתפה בתוכנית הריאליטי "American Juniors". היא הגיעה לעשרת המקומות הראשונים, אך לא זכתה במקום בלהקה, המונה 5 חברים.

ב-8 בנובמבר 2005 יצא אלבום הבכורה שלה "wonderful crazy". חלק מהשירים נכתבו והופקו על ידי מתיאס גוסטפסון (בקסטריט בויז), חלק על ידי קווין סאביגר (ג'וש גרסין, רוד סטיוארט), וסקוט קריפיין כתב את שיר הנושא של האלבום.

ב-14 ביוני 2011, טרוור הוציאה באופן עצמאי את "A Little More Free" (שהופק על ידי מאט גארב) והיה מופע הפתיחה של סיבוב ההופעות יוני-יולי 2011 "Wherever You Are" של להקת "Honor Society".

בקיץ 2012, השתתפה טרוור בסיבוב ההופעות של הלהקות "The Cab" ו- "Parachute".

### קריירת משחק
באמצעות motion capture, טרוור שימשה כדמות הראשית בסרט "The Barbie Diaries", שיצא לאקרנים בשנת 2006, היישר לווידאו (סרט direct-to-video). החיישנים הקליטו את תנועותיה כדי שיוכלו לשלוט על התנועות של דמות האנימציה "Mattel's Barbie".

היא הופיעה גם בווידאו של הסינגל של מיטשל מוסו "The In-Crowd" וביצעה איתו דואט בשיר "Us Against The World". הוא הגיע מוקדם לסשן ההקלטות שלו, כשהיא עבדה באולפן על הסינגל שלה "Fastlane"; כאשר הגיע תורו של מיטשל להקליט, אביו סם הציע לנסות אותו כדואט עם קייטלין.

#### ביג טיים ראש
ב-29 בינואר 2010, הופעת הבכורה שלה במשחק, הייתה בסדרה ביג טיים ראש כג'ו טיילור, נערה שהבנים מעריצים. פרק הבכורה שלה היה "Big Time Love Song" ששודרה ב -5 בפברואר 2010. היא פיתחה רגשות כלפי קנדל נייט (קנדל שמידט) והם התחילו לצאת. אבל סיבוב ההופעות העולמי שינה את הכל: ג'ו הפכה לכוכבת טלוויזיה וקנדל הפך לכוכב פופ. ב-"Big Time Break-Up" ששודרה ב -25 ביוני 2011, היא קיבלה תפקיד בסרט בניו זילנד אשר הפריד בינה ובין קנדל במשך 3 שנים. היא חזרה בפרק של עונת 3 "Big Time Surprise", אשר שודר ב-22 בספטמבר 2012.

טרוור נישאה לדייוויד בלייז ב-19 ביולי 2014.

## פילמוגרפיה

## דיסקוגרפיה

## קישורים חיצוניים

* 

* מידע על קייטלין טרוור באתר all music

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:דוגמניות ילדות
קטגוריה:זמרות-יוצרות אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
רשתות אינפו-עמומות

**רשתות אינפו-עמומות **(באנגלית: **Information-Fuzzy Networks** או **IFN** בקיצור) הוא אלגוריתם למידת מכונה חמדן עבור למידה מונחית. מבנה הנתונים המופק על ידי האלגוריתם מכונה רשת-עמומה ותהליך בנייתו דומה לתהליך בניית עץ החלטה. ברם, הרשת-העמומה היא גרף מכוון ולא עץ. הבדל נוסף בין האלגוריתם לבין עצי החלטה הוא השיטה שבה הוא משתמש עבור בחירת המאפיינים לקודקודי הרשת המופקת: IFN משתמש באינפורמציה הדדית מותנית  בעוד שעצי החלטה משתמשים במדדים אחרים כגון אנטרופיה או ג'יני.

יוצר האלגוריתם הוא פרופסור מרק לסט בשיתוף המנחה האקדמי שלו, פרופסור עודד מימון. 

## יכולות האלגוריתם
* דיסקרטיזציה של מאפיינים רציפים
* בחירת מאפיינים
* בניית מודל עבור בעיות סיווג
* הערכת החוקים המיוצרים ודירוגם
* זיהוי תצפיות חריגות

## תכונות האלגוריתם
# בעצי החלטה, קודקודים עמוקים יותר משויכים לפחות תצפיות. כתוצאה מכך, ייתכן ומספר התצפיות יהיה נמוך מדי ולא יהיה מובהק סטטיסטית עבור הסקת מסקנות. האלגוריתם פותר באופן חלקי את הבעיה על ידי שימוש בכל תצפיות האימון בכל שכבה במודל.
# במודל המופק כל מאפיין יכול להופיע בשכבה אחת בלבד. כמו כן, כל שכבה מכילה מאפיין אחד בלבד. אין חובה להשתמש בכל המאפיינים של תצפיות האימון במודל.
# הגידול באינפורמציה ההדדית המותנית של משתנה המטרה לאחר בניית המודל שווה לסכום הגידולים באינפורמציה ההדדית המותנית בכל שכבות המודל.
# הקשתות המקשרות את הקודקודים הסופיים למשתנה המטרה ממושקלים. המשקלים הם האינפורמציה ההדדית המותנית בהינתן הקודקוד הסופי.
# האלגוריתם נוטה להפיק מודלים מצומצמים יותר, מדויקים פחות ויציבים יותר (רגישים פחות לשינויים בנתוני האימון) מאלה של C4.5 (על סמך השוואה של ביצועי האלגוריתמים על כמה מסדי נתונים נפוצים).

## תמצית אלגוריתם הבנייה של רשת-עמומה
**קלט: **נתוני אימון ומובהקות סטטיסטית מזערית להחלטה האם לפצל קודקוד (ברירת המחדל היא 0.1%).
# יצירת קודקוד השורש ושכבת המטרה.
# כל עוד מספר השכבות הנוכחי קטן ממספר השכבות המקסימלי וגם נותרו מאפיינים שטרם נוצרו עבורם שכבה וגם ניתן לשפר את ערך האינפורמציה ההדדית המשותפת באופן מובהק סטטיסטית:
## מציאת המאפיין המובהק סטטיסטית בעל האינפורמציה ההדדית המותנית הגבוהה ביותר. המובהקות הסטטיסטית נמדדת על ידי שימוש במבחן יחס הנראות.
## פיצול כל קודקוד בשכבה הקודמת על ידי המאפיין הנבחר, במידה והפיצול מובהק סטטיסטית עבור הקודקוד. במידה ופיצול הקודקוד לא מובהק, קישור הקודקוד (שמוגדר כעת כקודקוד סופי) לקודקודי המטרה.
# החזרת רשימת המשתנים שנבחרו לפיצול על ידי הרשת ואת הרשת עצמה.

## ראו גם
* עץ החלטה

קטגוריה:למידת מכונה
עונת 1961/1962 בליגה א'

**עונת 1961/1962 בליגה א**' הייתה העונה השביעית של ליגה א' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 14 קבוצות. את העונה הסדירה סיימה הכח תל אביב במקום הראשון והעפילה לליגה העליונה לעונת 1962/1963.

מכבי חדרה והפועל רחובות ירדו ליגה.

## התחרות

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1961 בישראל: כדורגל
קטגוריה:1962 בישראל: כדורגל
קטגוריה:תחרויות כדורגל ב-1961
קטגוריה:תחרויות כדורגל ב-1962
קרול מוריס

**קרול אן לוורן מוריס** (באנגלית **Carol Ann Laverne Morris**; נולדה ב-25 באוקטובר 1936) היא שחקנית אמריקאית, מיס ארצות הברית ומיס תבל 1956.

## ביוגרפיה
מוריס נולדה בנברסקה, ולאחר מכן משפחתה עברה לקנזס וכשהייתה בתיכון עברה להתגורר באיווה, ב-1954 זכתה בתואר מיס אייוה וייצגה את מדינתה בתחרות מיס אמריקה 1955 אך לא זכתה. היא ניצחה את מיס ארצות הברית 1956 כאשר התמודדה מול 43 בנות. בהמשך השנה התחרתה במיס תבל 1956 וניצחה התחרות. 

במהלך כהונתה כמיס תבל נפגשה עם נשיאי ארצות הברית הארי טרומן והרברט הובר ולאחר מכן החלה בקריירת משחק. הסרט הראשון בו שיחקה היה לצד ג'ף צ'נדלר. לאחר מכן הופיעה בעוד מספר סרטים והופיעה בסדרות טלוויזיה רבות.

מוריס נישאה פעמיים ובעלה הראשון היה איש עסקים עשיר מטקסס ולה שלושה ילדים.

## קישורים חיצוניים

* מיס ארצות הברית מלכת היופי העולמית

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות מיס אמריקה
קטגוריה:זוכות מיס ארצות הברית
קטגוריה:זוכות מיס תבל
קטגוריה:בוגרי אוניברסיטת דרייק
קטגוריה:משתתפות בתחרות מיס תבל 1956
קטגוריה:אמריקאיות שנולדו ב-1936
קטגוריה:אמריקאים שנולדו ב-1936
מרדכי מנשכיז

רבי **מָרְדְּכַי שפירא מִנֶּשְׁכִיז** (ה'תק"ב – ח' בניסן ה'תק"ס) היה אדמו"ר חסידי מתלמידי רבי יחיאל מיכל מזלוטשוב (המגיד מזלוטשוב) ואבי שושלת נשכיז. היה מנשיאי קופת מעות ארץ הקודש בפולין, ובהמשך הקים את כולל ווהלין.

## ביוגרפיה
נולד בנסכיז' בשנת ה'תק"ב לגיטל ורבי דובער מטולצ'ין (סופר ומזכיר בוועד ארבע ארצות), היה תלמידו המובהק של המגיד מזלאטשוב ויחדיו נסעו למגיד ממעזריטש. לאחר נישואיו התגורר בסמוך לחותנו בלשנוב שבאוסטריה ועם הימים נתמנה לאב"ד בעיר. שימש ברבנות גם בקובל (קוואלא) ובלודמיר ובשנת ה'תקמ"ט נתמנה לרבה של נסכיז' עיר מולדתו ושם נהג באדמורו"ת. נודע כבעל מופת גדול ומופתיו העל טבעים הסעירו את דורו. צדיקי דורו הפליגו בשבחו, החוזה מלובלין אמר שהכריזו בשמים שרבי מרדכי מנשכיז הוא "בלתי לה' לבדו" (הכוונה עובד את ה' בלי שום אינטרס אישי כלל). כמו כן הוא התפרסם בגדלותו בתורה ועסק גם בהתרת עגונות.

שימש כנשיא קופת מעות ארץ הקודש בפולין, ובעקבות המחלוקת שהתפתחה בין מנהיגי החסידות ברוסיה ופולין סביב יעילותה של מערכת הגבייה והחלוקה, הקים בשנת תקנ"ו (1796) את "כולל ווהלין" ביחד עם החוזה מלובלין, המגיד מקוזניץ והאוהב ישראל מאפטא.

נפטר בנסכיז' בח' בניסן ה'תק"ס ושם נטמן. בנו הצעיר רבי יצחק מילא את מקומו בנסכיז'.

## צאצאיו
ממוזער|רבי יצחק מנשכיז
*רבי יוסף קצנלבוגן מאוסטילה (ה'תקכ"ג - י"ח באלול ה'תק"צ), חתן רבי יהודה מאיר משפיטובקה. בנו היה רבי מרדכי מאוסטילה.
*רבי יעקב אריה שפירא מקובל (תקל"ט - כ"ז באלול ה'תקצ"ז)
*רבי יצחק מנשכיז (ה'תקמ"ח - כ"א בשבט ה'תרכ"ח), חתן רבי מאיר בנו של רבי לוי יצחק מברדיטשוב.
*(לכמה גרסאות) אשת רבי חיים מסאטינוב.

## מתלמידיו
*רבי אורי מסטרליסק.
*רבי קלונימוס קלמן הלוי מקרקא (המאור ושמש).
*רבי נפתלי צבי הורוביץ מרופשיץ.
*רבי אברהם אבלי מחדש.
*רבי נתן נטע מחלם.
*רבי משה משערשוב.
*רבי בעריש מאליסק.
*רבי נחמן מברסלב.

## לקריאה נוספת
*משה חיים קליינמן, **לישרים תהילה**, מכון ברכת יוסף, אשדוד תשס"ד, עמודים קפז - רכה

## קישורים חיצוניים
* ספרו '''"רשפי אש"''' באתר היברובוקס. הרב נתן נטע דונר.
* ר' מרדכי מנשכיז, באתר דעת.
* רבי מרדכי מנשכיז באתר אידישע וועלט פארומס.
* 

## הערות שוליים

קטגוריה:אדמו"רים
קטגוריה:רבנים אוקראינים
קטגוריה:נשיאי קופת מעות ארץ הקודש
תיאטרון צנדריקה

**תיאטרון צנדריקה** (ברומנית: **Teatrul Ţăndărică**) הוא תיאטרון בובות המתקיים בבוקרשט, רומניה.
## היסטוריה
תיאטרון צנדריקה נוסד ב-1945 ביוזמתה של אלנה פטרשקנו ובסיוע של קרן המלך מיכאל הראשון ולוקרציו פטרשקנו. לפי בקשתה של אלנה פטרשקנו הצטרפה לתיאטרון הקבוצה של לוצ'יה קאלומרי ודורינה טנססקו, כשהאחרונה משמשת כשחקנית ראשית ומדריכה של כל היתר.

ב-1949, לאחר מעצרם של בני הזוג פטרשקנו, הפך התיאטרון לתיאטרון ממלכתי והניהול ניתן למרגרטה ניקולסקו.

תיאטרון צנדריקה מארגן פסטיבלים בינלאומיים של תיאטרוני אנימציה ונכון לסוף 2015 התקיימו כבר 11 פסטיבלים בינלאומיים.

## קישורים חיצוניים

* 
* Dicționarul teatrului de animație 
* מלאו 70 שנה לצנדריקה 

## הערות שוליים

צנדריקה
צנדריקה
גרג קורנליוס

**גרגורי אלן קורנליוס** (באנגלית: **Gregory Allen Cornelius**; נולד ב-15 בפברואר 1956) הוא כדורסלן עבר ישראלי-אמריקאי.

## ביוגרפיה
קורנליוס גדל בניו אולבני שבאינדיאנה שבארצות הברית בן למשפחה בפטיסטית. הוא החל לשחק כדורסל באופן מסודר בכיתה י'. בליגת המכללות שיחק באוניברסיטת מזרח קרוליינה. בתום הלימודים שיחק במשך שנתיים בקבוצת כדורסל מהליגה הצרפתית השנייה. הוא חזר לארצות הברית, ניסה ללא הצלחה להתקבל לליגת ה-NBA ובעונת 1981-1982 שיחק בקבוצת בילינג וולקנוס מליגת ה-CBA.

ב-1982 הגיע לישראל בכוונה לשחק בקבוצת הפועל תל אביב, אך פציעה וסכסוך עם הקבוצה מנעו ממנו לשחק. בעונה לאחר מכן הצטרף למכבי רמת גן. לאחר שלוש שנים מוצלחות במועדון, בהן קלע במצטבר 899 נקודות, עבר ב-1986 למכבי תל אביב. הוא זכה עם הקבוצה בשתי אליפויות, בגביע המדינה ופעמיים העפיל עמה לגמר גביע אירופה לאלופות. ב-1988 עבר לאליצור רמלה, ב-1989 עבר להפועל ירושלים וב-1990 לבית"ר תל אביב בה שיחק שתי עונות. ב-1994 חזר למכבי רמת גן. מלבד 10 עונות בליגת העל, שיחק קורנליוס בישראל בקבוצות נוספות בליגות הנמוכות יותר, בהן מכבי גבעת שמואל, מכבי בת ים, הפועל בני כפר סבא ובית"ר בנימינה. בגיל 44 פרש מכדורסל מקצועני.

ב-2001 חזר לארצות הברית ושימש עוזר מאמן בקולג' אך חזר לישראל לאחר מספר חודשים. הוא משמש מאמן במחלקת הנוער של עירוני נס ציונה ויחד עם אולסי פרי הקים ומנהל מחנה כדורסל לבני נוער המתקיים במכון וינגייט.

קורנליוס נשוי לישראלית, התגייר ושיחק בישראל כמתאזרח. בנו רום הוא כדורסלן בליגה הלאומית ושחקן נבחרת הנוער והעתודה לשעבר, ובן נוסף אור משחק בליגת העל באליצור נתניה.

## קישורים חיצוניים

* גרג קורנליוס באתר מנהלת הליגה בכדורסל
* 
*גרג קורנליוס באתר כדורסלע

## הערות שוליים

קטגוריה:אמריקאים ילידי אינדיאנה
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת מזרח קרוליינה
קטגוריה:כדורסלנים אמריקאים שהתאזרחו בישראל
קטגוריה:כדורסלנים ישראלים
קטגוריה:כדורסלני מכבי גבעת שמואל
קטגוריה:כדורסלני מכבי תל אביב
קטגוריה:כדורסלני בית"ר בנימינה
קטגוריה:כדורסלני הפועל כפר סבא
קטגוריה:כדורסלני הפועל ירושלים
קטגוריה:כדורסלני מכבי עירוני רמת גן
קטגוריה:מאמני כדורסל ישראלים
קטגוריה:גרים
קטגוריה:אינדיאנה: כדורסלנים
קטגוריה:כדורסלני אליצור רמלה
קטגוריה:כדורסלני בית"ר תל אביב
קטגוריה:אמריקאים שנולדו ב-1956
קטגוריה:ישראלים שנולדו ב-1956
חדגוניים (בלט)

**חדגוניים** (מאנגלית: **Monotones**) הוא בלט במערכה אחת בשני חלקים של הכוריאוגרף הבריטי פרדריק אשטון ללחנו של המלחין הצרפתי אריק סאטי.
היצירה מורכבת משני קטעים שכרונולוגית נוצרו בסדר הפוך.

'חדגוניים II' נוצר במקור כקטע לערב גאלה שהופק בסיוע הקרן לנדיבות של הבלט המלכותי בשנת 1965. 
אשטון הושפע עמוקות מ'Gymnopédies' של סאטי (יצירה משנת 1888) ובחר תזמורים מאת קלוד דביסי ואלכסיס רולנד מנואל כבסיס לפה דה טרואה לשני רקדנים ורקדנית.
הופעת הבכורה הייתה ב-24 במרץ 1965 ובוצעה על ידי הרקדנים ויויאן לוריין, אנת'וני דוול ורוברט מיל.

היצירה זכתה להצלחה גדולה עד כדי כך 
שבשנת 1966 האריך אשטון את היצירה כדי להיות ארוכה דיה להימנות כחלק מהרפרטואר הרגיל של הבלט המלכותי, והוסיף אוברטורה בשם 'חדגוניים I' המבוסס על היצירה 'Gnossiennes' של סאטי. מכמה סיבות חלק זה יוצר תמונת מראה לחלק 'חדגוניים II'. חלק זה אף הוא פה דה טרואה אך בשונה מקודמו- לשתי רקדניות ורקדן. את הופעת הבכורה של חלק זה ביצעו אנטויינט סיבלי, גיאורגינה פרקינסון ובראיין שאו.

אשטון שאב את רעיונותיו כשיצר את הכוריאוגרפיה מהתצורה, המבנה וההשראה העולה מלחנו של סאטי. המבנה המשולש של Gymnopedies ו- Gnossiennes סייעו במובן זה ל'אובססיה המשולשת' של אשטון.
שני קטעי היצירה מתארים גם את הניגודיות הקיימת בין הארציות של Gnossiennes ב'חדגוניים I' בו הרקדנים לובשים לבוש ירוק, מכסים עיניהם מפני השמש ומופיעים בכבדות ובתנועות הודפות- לעומת איכויות שמימיות, אינסופיות ורציפות של Gymnopedies ב'חדגוניים II' בו הרקדנים לבושים לבן, מוארים מתקרת הבמה ומבצעים ערבסקים ארוכים ואיטיים וכמו כן הרקדן מרים את הרקדנית בשהות של 'הליכה באוויר'.

כוריאוגרפיית היצירה משתמשת בשפה הקלאסית וכמו וריאציות סימפוניות, מציגה את פסגת הקלאסיקה האישית של אשטון.

במותו, ציווה אשטון את הבלט לאחריותו של טוני דיסון, כיום יושב ראש קרן פרדריק אשטון.

קטגוריה:ערכים שבהם תבנית בריטניקה אינה מתאימה
קטגוריה:בלט
S/2003 J 10

S/2003 J 10 הוא ירחו של כוכב הלכת צדק.

S/2003 J 10 התגלה בשנת 2003 על ידי קבוצה של אסטרונומים מאוניברסיטת הוואי שהודרכה על ידי סקוט שפרד.

לאחר גילוי קוטלג בשם S/2003 J 10.

קוטרו של S/2003 J 10 הוא 2 קילומטרים ומהירותו בעת הקפתו את צדק היא 2.3 ק"מ לשנייה.

רדיוס מסלולו של S/2003 J 10 סביב צדק הוא 22,731,000 ק"מ ומשך זמן הקפתו את צדק הוא 700.129 ימים.

S/2003 J 10 בעל אלבדו של 0.05 ואקסצנטריות של 0.3438.

S/2003 J 10 משתייך לקבוצת הירחים קארמה אשר קרויה על שם הירח קארמה. קבוצה זו היא קבוצה של ירחים שהמשותף להם הוא היותם ירחים לא-רגילים שמסלולם סביב צדק הוא בין 23 ל-24 מיליון קילומטר ובנטייה של כ-165°.

## קישורים חיצוניים

קטגוריה:ירחי צדק
אלי בר

**אלי בר** (נולד בשנת 1947) הוא מנהל ישראלי הפעיל בתעשיית ההיי-טק, שירת בצה"ל כקצין בדרגת תת-אלוף ופיקד על יחידה 8200.

## ביוגרפיה
בר גדל באנגליה. בצה"ל שירת באגף המודיעין, היה קצין במערך ביטחון השדה ובשנות השבעים עבר ליחידה 8200, בה התקדם. במלחמת לבנון הראשונה היה מפקד מרכז האלינט של היחידה, בשנים 1984–1986 שירת כראש מטה היחידה ובשנים 1987–1990 פיקד עליה. לאחר מכן שימש נספח צה"ל בצרפת ובבלגיה.

לאחר שחרורו מצה"ל מונה לסמנכ"ל שיווק ומכירות בחברת טלדטה נטוורקס ושימש בתפקיד במשך ארבע שנים. ב-1996 מונה לשותף מנהל בקרן ההון סיכון הציבורית "מופת" וכיהן בתפקיד במשך שבע שנים. ב-2003 מונה לנשיא חברת פרדיים גיאופיזיקל וב-2006 מונה למנכ"ל חברת אקספנד נטוורקס, תפקיד בו כיהן עד 2011. בנוסף שימש דירקטור בחברות הייטק רבות, בהן ברודלייט, Pricer AB, אלדט תקשורת, אידנטיפי סופטוור ונטפורמיקס.

בר הוא בעל תואר ראשון במדע המדינה מאוניברסיטת תל אביב ותואר נוסף בפילוסופיה של המדע מאוניברסיטת בר-אילן.

## הערות שוליים

קטגוריה:תתי-אלופים בצה"ל
קטגוריה:מפקדי יחידה 8200
קטגוריה:דירקטורים ישראלים
קטגוריה:ישראלים בתעשיית המחשבים
קטגוריה:נספחים צבאיים ישראלים בצרפת
קטגוריה:מנכ"לים ישראלים
קטגוריה:בוגרי אוניברסיטת תל אביב
קטגוריה:חיילי חיל המודיעין במלחמת לבנון הראשונה
קטגוריה:ישראלים שנולדו ב-1947
המלבורג

[ממוזער|250x250px|[תחריט של המלבורג משנת 1655]] 
**המלבורג **(בגרמנית: **Hammelburg**) היא עיירה במחוז באד קיסינגן, שבמחוז המנהלי פרנקוניה תחתית של מדינת בוואריה, גרמניה. העיירה נמצא 25 ק"מ מערבית לעיר שוויינפורט. המלבורג היא עיר היינות הישנה ביותר בפרנקוניה.

המפלגה הנאצית מיקמה את החטיבה האדמיניסטרטיבית של בהמלבורג. במהלך מלחמת העולם השנייה היה בהמלבורג מחנות שבויים OFLAG XIII-B ו-Stalag XIII-C, וכן התבצע במקום ניסיון חילוץ על ידי בעלות הברית בעזרת כוח באום בשנת 1945. כיום ממוקם בעיירה בית הספר לחי"ר של צבא גרמניה.

השם המלבורג תועד לראשונה ב-18 באפריל 716 כ"המולו קסטלום" (Hamulo Castellum). באותו הזמן המבצרים (קסטלום) שהיו בידי הדוכס שמשו לטובת תנועה בגלל ההצטלבות של נתיבי יבוא/יצוא מכיוון מזרח-מערב וצפון-דרום. בשנת 777 כאשר היה בחזקת הפרנקים, תרם קרל הגדול את המלבורג עם כל השטח המוניצפלי לארגון הצדקה של בוניפציוס הקדוש. למיקומה של המלבורג על יד נקודת החצייה של הנהר Franconian Saale הייתה חשיבות אסטרטגית. במאה ה-12 בנתה פולדה טירה מעל הגדה השמאלית של הנהר, על מנת להגן על המלבורג. ב-1303 הוענקו להמלבורג זכויות מוניציפליות. העיר הייתה מוקפת חומות ותעלות, 3 מגדלי שער ו-11 מגדלים צבאיים. כיום עדיין יש חלק מהחומה הדרומית. אזרחי המלבורג החלו ביוזמה עצמאית לבניית כנסייה ב-1302, הכנסייה נהרסה בשריפה ב-1854 אשר הרסה גם בחלקים נוספים של העיר. על אף התמיכה מפולדה העיר הייתה מחוברת לזרם הלותרניזם ורק באמצעות איומים חזרה העיר בשנת 1604 לנצרות קתולית. בעקבות כך, באותה שנה 120 משפחות מהנצרות הפרוטסטנטית, עזבו את המלבורג.

כמה שנים לאחר מכן מגפה אכזרית עולה בחייהם של תושבים רבים. בגלל הקיטון בתושבים הן בעקבות מעבר משפחות, והן בעקבות המגפה, העיר הייתה בקשיים עד המאה ה-18. בתקופת השגשוג במאה ה-16 הקימו את בניין העירייה (1524-1526), בניין חדש שעוצב בסגנון הרנסאנס. העיר הייתה תחת שלטון צרפתי של ז'ואקים מירא בשנים 1806–1810. ב-1810 הוא העביר את השליטה בעיר לדוכסות הגדולה של פרנקפורט. לאחר ששיוכה במשך זמן קצר לאוסטריה, העיר שולבה בתוך מדינת בוואריה בשנת 1816. בשנים שלאחר מלחמת העולם השנייה אוכלוסיית העיר גדלה בעקבות פליטים אשר הגיעו ממזרח אירופה ומזרח גרמניה, והחל משנת 1956 הגיעו גם אנשי צבא גרמניה בעקבות הארגון מחדש.

## קישורים חיצוניים

* 
* 

## הערות שוליים

קטגוריה:בוואריה: ערים
אור ארז

**אור ארז** (נולדה ב-7 בספטמבר 1982) היא כדורגלנית ישראלית המשחקת בעמדת הקשר במכבי חולון ובנבחרת הנשים של ישראל.

## קריירת מועדונים
ארז החלה את דרכה בקבוצת הנשים של הפועל פתח תקווה בשנת 1999, וב-2001 עברה למכבי חולון, שם היא משחקת מאז. במדי חולון זכתה ארז ב-6 אליפויות ו-9 גביעים.

## קריירה בנבחרת ישראל
בשנת 2001 זומנה ארז לנבחרת ישראל בכדורגל נשים עד גיל 19, ורשמה במדיה 10 הופעות במסגרת מוקדמות אליפות אירופה בכדורגל נשים עד גיל 19 ב-2002 וב-2003.

בשנת 2006 זומנה ארז לראשונה לנבחרת הנשים וערכה את הבכורה שלה במשחק נגד אסטוניה. עד לסיום מוקדמות אליפות העולם בכדורגל נשים 2015, שיחקה ארז 34 משחקים במדי הנבחרת והבקיעה שני שערים, אחד מול פולין ואחד מול קזחסטן. משחקה האחרון בנבחרת היה ב- 7 במאי 2014 מול נבחרת  מלטה.

## הישגים
* אליפות המדינה: 6 פעמים (2002/03, 2004/05, 2005/06, 2006/07, 2007/08, 2008/09)
* גביעי המדינה: 9 פעמים (2002/03, 2003/04, 2004/05, 2005/06, 2006/07, 2007/08, 2008/09, 2009/10, 2012/13)
* 2010-2003: השתתפות בליגת האלופות עם מכבי חולון, שיחקה 20 משחקים והבקיעה 3 שערים.

## קישורים חיצוניים

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מכבי חולון
קטגוריה:כדורגלניות הפועל פתח תקווה
קטגוריה:ישראליות שנולדו ב-1984
קטגוריה:ישראלים שנולדו ב-1984